Afekat
Termin afekat nekada ima isto značenje kao i termin emocija. Izrazi „afektivni“ i „emocionalni život“ imaju ista značenja. No, pojam afekta često ima jedno specifičnije značenje- pod afektom se često podrazumeva emocionalni doživljaj koje se naglo javlja, ima veliki intenzitet i buran tok i koji sadrži izrazite telesne i psihičke promene. Primeri afekta su panični strah, neobuzdani bes, beskrajna radost itd.
U afektivnom stanju često dolazi do „suženja svesti“, pri čemu su intelektualni procesi u velikoj meri ometeni, nema samokontrole, razumnog ponašanja ni poštovanja osnovnih moralnih i pravnih normi. Zato se „suženje svesti“ i stanje snažnog afekta uzima kao olakšavajuća okolnost u sudskim procesima koji se odnose na teške zločine.
Smatra se da je „pražnjenje afekta“ povoljno za duševno zdravlje i ravnotežu. Naravno, pri tome se mora voditi računa da se ne povredi neka druga osoba. Ako se afekat „ne iživi“, „ne isprazni“, postoji mogućnost da izazove tzv. psihosomatske poremećaje.

Izvori

Spoljašnje veze 
 Rečnik psihoterapije o afektu 

Emocije